Ann-Jorid Henriksen

Ann Jorid Henriksen (født 17. desember 1951) er en norsk, samisk musiker, skuespiller og politiker.

Hun var ordfører i Nesseby kommune fra 2003 til 2007. Hun representerte Arbeiderpartiet og hadde sittet en periode i kommunestyret og formannskapet før hun ble valgt til ordfører i 2003. Hun har også vært medlem av fylkestinget i Finnmark. Ann Jorid Henriksen er en kjent og populær samisk sanger og joiker. På 1970-tallet og framover opptrådte hun mye sammen med Ámmun Johnskareng, og i 2012 kom de sammen igjen på scenen for første gang på 25 år.

Hun har også skuespillerbakgrunn fra både Beaivváš Sámi Teáhter og film. Hun har også vært styreleder og/eller -medlem i Samisk Musikerforening, Samisk Teaterforening, Samisk kunstnerråd, Samisk kulturråd og Samisk språkråd. Etter tiden som ordfører har hun vært virksomhetsleder i Nesseby kommune og hatt sitt arbeidssted på Servicetorget i Varangerbotn.

 Referanser 

 Eksterne lenker 

 Ann Jorid Henriksen og Ámmun Johnskareng synger Manne bilidit eatnamiid på YouTube
 Ann Jorid Henriksen synger Otne in du lusa boađe på YouTube

Kategori:Ordførere i Nesseby
Kategori:Ap-ordførere i Finnmark
Kategori:Samiske musikere
Kategori:Samiske skuespillere
Kategori:Personer fra Nesseby kommune